text: Tønder: Hvad gør vi for at få flere til at gifte sig her?
  07 maj 2015 kl. 11.08
  Mange gifter sig allerede i Tønder nu. Men byen vil have endnu flere brudepar.
  Hvert år bliver 1.700 udenlandske par viet i Tønder. De fleste lægger en del penge i byen, så vil Tønder gerne have endnu flere.
  Derfor har byen arrangeret en bryllups-konference.
  - Vi har allieret os med nogle af de bedste her fra området og en ekstern ekspert. Projektledere fra både Idéakademiet Tønder, Mind Factory by ECCO, Kommunikationsbureauet KALB i Løgumkloster og fremtidsforsker Liselotte Lyngsø er involveret, siger borgerchef Thomas Dam.
  